Dave Alvin

**Dave Alvin** (født 1955) er en amerikansk låtskriver, gitarist og sanger. Han vokste opp i Downey, California sammen med sin eldre bror Phil. I låten «Ashgrove» fra albumet med samme navn fra 2004 beskriver han hvordan han og broren i begynnelsen av tenårene besøkte klubben Ash Grove i Los Angeles hvor de bl.a. så og ble påvirket av Lightnin' Hopkins, Big Joe Turner og Rev Gary Davis.

I 1979 dannet brødrene bandet The Blasters sammen med Bill Bateman og John Bazz. Etter syv år forlot Dave Alvin gruppen og var en kort stund med i bandet X. Han startet sin solokarriere *Romeo's Escape*, som i Europa fikk tittelen *Every Night About This Time*. Takket være royalties fra Dwight Yoakams innspilling av Alvins «Long White Cadillac», ble det et andre album i 1991. Det fikk tittelen *Blue Blvd* og etablerte Dave Alvin som en av eksponentene for Americana-stilen. Ytterligere tre studioalbum, et av dem et akustisk album *King of California*, ble gitt ut før han i 2000 ga ut et albumet som inneholder tradisjonelle folkesanger som Dave Alvin har arrangert på nytt. Albumet har den lange tittelen *Public Domain: Songs From the Wild Land*. For albumet mottok han en Grammy i kategorien Best Contemporary Folk Album.

Albumet *Ashgrove* kom i 2004 med spor som «Rio Grande». På albumet *West of the West* fra 2006 gjør Dave Alvin sine egne tolkninger av sanger av andre låtskrivere fra California som Jackson Browne, Merle Haggard, Tom Waits, John Fogerty, Jerry Garcia, Brian Wilson, John Stewart sin låt «California Bloodlines» og Kate Wolf sin «Here In California». *Dave Alvin and the Guilty Women* er et album fra 2008 hvor han sammarbeidet med syv kvinnelige musikere Cindy Cashdollar, Nina Gerber, Laurie Lewis, Sarah Brown, Amy Farris, Christy McWilson og Lisa Pankrantz. Albumet nådde nummer 35 på album listen. Alvin og The Guilty Women dro også på flere mindre turneer. Alvin var også produsent på et hyllings album til vennen Chris Gaffney som døde av kreft, Alvin fremførte også et av sporene, «Artesia», på albumet som har tittelen *Man of Somebody's Dreams*. Alvin var også med på å komponere låter til filmen Cry-Baby, en amerikansk romantisk musikalsk / komediefilm fra 1990. «High School Hellcats» komponerte han alene og «King Cry-Baby» sammen med Doc Pomus.

På albumet Eleven Eleven, utgitt i 2011, fremførte Alvin 11 nye sanger hvor han returnerer til sine røtter i rocken. Sangen «What's Up With Your Brother?» er en duett med broren Phil og det sies at det var første gang de sang sammen på plate. Han synger også duetter med Chris Gaffney og Christy McWilson. Albumet fikk god kritikk av en rekke musikk-magasiner og Rolling Stone magazine skriver i en anmeldelse av albumet at Alvin "en underkjent gitarhelt".  I 2013 ga han ut singelen «You’ll Never Leave Harlan Alive» som er brukt i TV-serien “Justified”. Under Phil Alvin hadde blitt akutt livstruende syk under en turné med The Blasters i Spania i 2012, og etter at han ble frisk igjen gjenopptok brødrene samarbeidet. De laget et hyllestalbumet til Big Bill Broonzy, *Common Ground*, med 12 av hans sanger.

I tillegg til å forfølge sin egen musikkarriere, har Alvin også utgitt tre diktsamlinger, og spilt seg selv som Dave i 1987-filmen Border Radio, tilgjengelig på DVD.

### Album

* *Romeo's Escape* – 1987 (*Every Night About This Time)*
* *Blue Blvd* – 1991
* *Museum of Heart* – 1993
* *King of California* – 1994
* *Interstate City* (live) – 1996
* *Blackjack David* – 1998
* *Public Domain* – 2000
* *Out in California* (live) - 2002
* *Outtakes in California* (live, begrenset opplag) – 2002
* *Ashgrove* – 2004
* *The Great American Music Galaxy* (live, begrenset opplag) – 2005
* *West of the West* – 2006
* *Live from Austin, TX: Austin City Limits* (live) – 2007
* *Dave Alvin and the Guilty Women* – 2009
* *Eleven Eleven* – 2011
* *Common Ground: Dave Alvin & Phil Alvin Play and Sing the Songs of Big Bill Broonzy* – 2014
* *Lost Time: Dave Alvin & Phil Alvin* – 2015
* H*ard Travelin': Dave Alvin & Phil Alvin* (4 spor, spesialutgave på rød vinyl for Record Store Day 2017) – 2017

### DVD

* *Live from Austin, TX: Austin City Limits* (live) – 2007
* *Live at the Great American Music Hall* (live, begrenset opplag) – 2009

### Bøker

* *Nana, Big Joe & the Fourth of July* (Iliteratim 1986) ASIN B000V96DW4
* *Any Rough Times Are Now Behind You* (Incommunicado Press, 1996) ISBN 9781884615092
* *New Highway: Selected Lyrics, Poems, Prose, Essays, Eulogies and Blues* (BMG Books, 2022) ISBN 9781947026919

## Referanser

## Eksterne lenker
* 
* 
* 
*